Encara que estió en 1977 quan bells amigos aimants d'a musica tradicional empecipioron a arroclar-sen ta cantar y interpretar cancions de grupos como Nuestro Pequeño Mundo, Nuevo Mester de Juglaría, Oskorri, Jarcha, La Bullonera, etc... grupos que estioron referents ta "Hato de Foces", no ye que dica 1981, dimpués d'un exitoso concierto, que o suyo treballo esdeviene cutiano. Ye allora quan o grupo se dedica a rechirar y espardir a musica tradicional aragonesa, tanto vocal como instrumental, buscando en os cancioneros u recullindo cancions por tradición oral. Ye asinas como fan rebilcar viellas cancions populars en o rafe d'a desaparición, remontando, decamín, instrumentos como a gaita de boto aragonesa. D'atro costau, han gosato permanixer en a vanguardia d'a musica tradicional, y no solo que en Aragón, esviellando cutianament tota ixa musica por ells recullita.